64 C. PLINII HIST. NAT. UB. XIII. 



mari possunt ex orbibus. Sunt autem cupresso femina? 

 etiamnum silvestri similes folio , odore , caudice. Anco- 

 rarius mons vocatur citerioris Mauretaniae, qui lauda- 

 tissimam ddit citrum , jam exhaustus. 



Quae probentur , aut vituperentur in his. 



XXX. Mensis praecipua dos in venam crispis , vel in 

 vortices parvos. Illud oblongo evenit discursu, ideoque 

 tigrinum appellatur : hoc intorto , et ideo taies panthe- 

 rinae vocantur. Sunt et undatim crispae, majore gratia, 

 si pavonum caudae oculos imitentur. Magna vero post 

 has gratia , extra prdictas , crispis densa veluti grani 

 congerie, quas ob id a similitudine apiatas vocant. Summa 

 vero omnium in colore. Hic maxime mulsi placet , suis 

 refulgens venis. Post hc amplitudo est : jam toti cau- 

 dices juvant : pluresque in una. 



Mensae vitia: lignum, ita vocatur materia surda, et 

 indigesta simplicitas, aut platani foliorum modo digesta : 



